alexandrainst/scandi-wiki huggingface dataset:
Trine Fissum

Trine Fissum (født 18. april 1970 i Trondheim) er en norsk rullestolcurlingspiller. Hun representerer Trondheim Curlingklubb.

I tillegg er hun lokalpolitiker i Trondheim, og representerer SV. Hun har sittet i bystyret i en årrekke, og har hovedfag pedagogikk fra NTNU. 

Under NM 2007, som var det første norgesmesterskapet som ble arrangert, fikk hun gull. Hun spilte da for Halden Curlingklubb, fordi de ikke hadde noen kvinner på laget. NM ble arrangert som en del av Norwegian Open 2007, og det ble konkurrert i mixed lag. 

Trine er handikappet på grunn av en medfødt nevrologisk sykdom. Hun begynte gradvis med bruk av rullestol fra 1997, og begynte med curling i 2003.

Resultater

Eksterne lenker 
 

Norske rullestolcurlingspillere
Verdensmestere i rullestolcurling
Norgesmestere
Deltakere for Norge under Paralympiske vinterleker 2006
Rullestolcurlingspillere under Paralympiske vinterleker 2006
Personer fra Oppdal kommune
Tor Fuglset

Tor Fuglset (født 23. april 1951 i Molde) er en norsk fotballspiller (midtbane) med internasjonal karrière og åtte kamper på Norges landslag.  

Han spilte i hjembyen for Molde FK (1967–68) og Odda (kort periode).  Deretter fulgte han etter broren Jan Fuglset  til Fredrikstad FK der han var to sesonger (1969-70, 27 kamper, 8 mål) og opplevde 2.-plass
i Norgesmesterskapet i fotball for herrer 1969.  
Dernest var han i Lyn (1971-72, 26 kamper, 9 mål) med 2.-plass i
1. divisjon fotball for herrer 1971 og 
deltakelse i cupvinnercupen (1971).  
Deretter gikk han til nederlandske FC Den Haag (1973-74, 12 kamper og 3 mål)
og var tilbake til Molde (1979).  
Fuglset spilte for Norges U19-landslag (5 kamper, 0 mål),
M21-landslag (6 kamper, 3 mål) og
Norges herrelandslag i fotball (9 kamper, 2 mål i perioden 1968-72).

Referanser

Eksterne lenker 
 
  Spillerprofil i Lyn (1971-1972)

Norske fotballspillere
Norske landslagsspillere i fotball for herrer
Fotballspillere for Molde FK
Fotballspillere for Fredrikstad FK
Fotballspillere for Lyn Fotball
Fotballspillere for ADO Den Haag
Norske fotballspillere i Nederland
Personer fra Molde kommune
Uncharted: Drake’s Fortune

Uncharted: Drake's Fortune er et spill til PlayStation 3. Spillet er et action/adventurespill som ble utviklet av Naughty Dog og utgitt av Sony Computer Entertainment 19. november 2007 i USA og 5. desember 2007 i Norge. Uncharted har 16 års aldersgrense i Norge. I 2009 kom oppfølgeren Uncharted 2: Among Thieves ut.

Undertittelen Drake's Fortune er en referanse til den berømte oppdageren Francis Drake. I spillet tar man rollen som Nathan Drake, en skattejeger som er på jakt etter Francis Drakes fiktive skatt.
Nathan hevder selv at han er en etterkommer av Francis Drake, selv om historien sier at han døde barnløs.
Han arvet en ring, som tilhørte Francis Drake. Ringen som angivelig var fra dagen etter Francis død pekte ut et sted utenfor Panama hvor en kiste var skjult på havbunnen.
For å få ekspedisjonen finansiert kontaktet han Elena Fisher, og de to ble enige om at hennes TV-program skulle dekke kostnadene mot at hun fikk dokumentere det.

Spillet benytter seg av selskapets egen spillmotor, kalt Naughty Dog Game Engine.

Se også 
 Uncharted 2: Among Thieves
 Uncharted 3: Drake's Deception

Eksterne lenker 
 

Videospill fra 2007
PlayStation 3-spill
Videospill utviklet i USA
Byparken i Stavanger

Byparken i Stavanger er parkområdet rundt Breiavatnet. I anledning av tusenårsstedet har kommunen pusset opp parken. Kommunen har opparbeidet området rundt paviljongen og Domkirken, et arbeid som ble startet i mai 2004 og avsluttet i 2005. Parken ble gjenåpnet samtidig som Stavanger kommune mottok Miljøverndepartementets bymiljøpris i 2005 for dette og flere andre anlegg. Fra byparken kan du også oppleve Stavanger Skyline.

I nord ligger Domkirken og Kongsgård skole, langs østsiden av vannet ligger det noen restauranter, i sør ligger Jernbanestasjonen og i vest ligger Atlantic hotel. Natursteinsmurene rundt vannet er satt i stand, og utbedring av gamle og også nye sitteplasser er kommet til. Et steingjerde skjermer en del for støyen fra Kongsgata.

I opparbeidelsen av Byparken ble det lagt vekt på ivaretakelse av historiske og antikvariske verdier samtidig som det var behov for å fornye parken og gjøre den mer brukervennlig. Slik ble det unngått å gjenreise Alexander og Kitty Kiellands barndomshjem i Kiellandshagen. Det var et hovedmål å bevare de gamle trærne i parken, og der det var hull i den gamle alme-alléen ble det plantet inn nye trær. Byparken har beholdt sin rikdom av blomstrende planter, grønne flater, vakre detaljer i belysning og materialer, og ikke minst sine store, flotte trær. Den gamle almealléen er fremhevet og satt i stand, gangveisystemet er forenklet og parken er blitt mer grønn. Parken er blitt mer brukervennlig for ulike arrangement.

Parken fungerer som knutepunkt for de viktigste møtestedene og kommunikasjonspunktene i byen, Domkirkeplassen, Torget og Jernbanestasjonen.

Fram til 1866 var Byparken delt i Stavanger kirkegård og parken til Kongsgård. Området ble da lagt ut til park for allmennheten, og det ble laget gangvei langs Breiavatnet forbi Kongsgård.

Byparken ble i 2009 kåret til Årets grønne park av Norske anleggsgartnere.

Statuer i Byparken 
 «Sigbjørn Obstfelder» av Gustav Vigeland, 1917, malakitt.
 «Gutten og bukken» av Stinius Fredriksen, 1925, bronse.
 «Arne Garborg» av Gunnar Janson, 1947, granitt.  Resultat av innsamlingsaksjon organisert av bondeorganisasjonene etter Garborgs død.  
 «Andemor» av Erik Haugland, 1953, bronse.

Referanser

Kilder 
 Bærheim Anders: "Utvidelsen av Kongsgaten. Det må bli slutt på den forståelsesløse behandlingen av Domkirkens omgivelser", Stavanger Aftenblad, 18. desember 1936.

Eksterne lenker 
 Byparken i Stavanger-NLA.no
 Flyfoto med kartmulighet (lest 8. august 2008)

Parker i Stavanger
De fire årstidene (film)

De fire årstidene (originaltittel: The Four Seasons) er en amerikansk dramakomedie fra 1981 regissert av Alan Alda. Hovedrollene spilles av Alan Alda, Carol Burnett, Len Cariou, Sandy Dennis, Rita Moreno, Jack Weston og Bess Armstrong.

De fire årstidene ble en suksess i USA.

Handling
Filmen handler om livets sorger og gleder, beskrevet i fire episoder som er lagt til hver sin årstid. Det handler konkret om tre par som har vært venner i en årrekke og som bruker å tilbringe ferien sammen. Når et av parene vil skilles blir ikke alt like rosenrødt, og da den nyseparerte tar med sin nye venninne på en av turene oppstår det problemer og forviklinger for hele vennekretsen.

Om filmen

Popularitet og økonomi 
De fire årstider ble en forholdsvis stor publikumsuksess, spesielt i USA hvor den spilte inn drøyt $50 millioner. Den havnet på en 9-plass over de mest innbringende kinofilmene i USA i 1981.

Produksjonskostnadene var på ca $6,5 millioner.

Anmelderne 
Den ble forholdsvis godt mottatt av anmelderne, noe som blant annet gjenspeiles i at den har fått 75 % på Rotten Tomatoes. Den amerikanske anmelderen Leonard Maltin gav den 3 av 4 stjerner.

Priser 
Filmen vant prisen for beste ikke-europeiske film under Bodilprisen.

Annet 
Filmen var opphav til en kortlivet TV-serie som gikk i 1984.

I rollene
Alan Alda	 ... 	Jack Burroughs
Carol Burnett	... 	Kate Burroughs
Len Cariou	... 	Nick Callan
Sandy Dennis	... 	Anne Callan
Rita Moreno	... 	Claudia Zimmer
Jack Weston	... 	Danny Zimmer
Bess Armstrong	... 	Ginny Newley Callan
Elizabeth Alda	... 	Beth Burroughs
Beatrice Alda	... 	Lisa Callan

Referanser

Eksterne lenker
 

Dramakomedier fra USA
Filmer fra 1981
Engelskspråklige filmer
Filmer lagt til New York (delstat)
Filmer lagt til Karibia
Over the Top

Over the Top er en amerikansk drama- og actionfilm fra 1987 med Sylvester Stallone, produsert og regissert av Menahem Golan. Filmen handler om en lastebilsjåfør som prøver å vinne tilbake sin avhendte sønn samtidig som han blir mester i håndbak. Manuskriptet er skrevet av Stirling Silliphant og Sylvester Stallone. Originalmusikken er komponert av Giorgio Moroder.

Selve "hoved sangen", "Winner takes it all" er komponert av Sammy Hagar

Handlingsreferat 
Lincoln Hawk er en lastebil-kjører som begynner som wrestler for å tjene ekstra penger. Hans tidligere kone Christina, som lider av hjertesykdom, ber om at Hawk henter sin lille sønn Michael fra skole slik at de to kan bli kjent. Hawk hadde forlatt dem 10 år tidligere. Michaels kontrollerende bestefar Jason Cutler er velstående, men hater Hawk og ikke liker datterens forhold til ham. Han mener at Hawk ikke har noen rett til å være i barnebarnets liv. I løpet av en tur fra Colorado til California, begynner Michael å stole på Hawk. Spesielt etter at Hawk redder ham fra kidnappere, som faktisk var kriminelle ansatt av Cutler for å få tak i Michael.

Hawk lærer ham om wrestling, og å kjøre lastebil. Men de får høre at Christina døde av komplikasjoner ved kirurgi. De besøker bestefaren, men Hawk blir arrestert for overtredelse når han blir avvist fra Cutlers inngjerdede herskapshus. Michael besøker faren sin i fengsel og tilgir ham, men forteller at han føler seg tryggere av å bo sammen med bestefaren sin. Etter løslatelsen begynner Hawk å konkurrere i World Armwrestling Championship i Las Vegas. Håpet hans er å vinne hovedpremien på 100 000 dollar og en helt ny, større lastebil verdt 250 000 dollar sånn at han kan grunnlegge sitt eget lastebil-firma.

I mellomtiden oppdager Michael alle brevene som Hawk har sendt ham i årenes løp, og innser at bestefaren hans har skjult sannheten om faren sin for Michael. Cutler gjorde alt for å drive Michaels foreldrene fra hverandre, og hadde gjemt alle brevene som Hawk hadde skrevet til ham. Irritert over bestefarens bedrag, stjeler Michael en av bestefarens mange kjøretøy (en lastebil) for å reise til Las Vegas og finne Hawk. Cutler besøker Hawk, og mener at Hawk alltid har vært en taper, men han ønsker å gi Hawk 500 000 dollar og en splitter ny lastebil (enda bedre enn turneringens hovedpris) under forutsetning av at Hawk trekker seg fra konkurransen, og holder seg borte fra Michael for resten av livet. Eller så kan Hawk velge å møte Bull Hurley i finalen, som har vært en ubeseiret verdensmester i fem år.

Skuespillere 

 Sylvester Stallone som Lincoln Hawk.
 Robert Loggia som Jason Cutler.
 Susan Blakely som Christina Hawk
 Rick Zumwalt som Bob "Bull" Hurley.
 David Mendenhall som Michael Hawk.
 Chris McCarty som Tim Salanger.
 Terry Funk som Ruker.
 Bruce Way som John Grizzly.
 Jimmy Keegan som Richie.
 Greg "Magic" Schwartz som Smasher.
 Allan Graf som Collins.
 John Braden som Davis.
 Reggie Bennett som kvinnelig wrestler

Referanser

Eksterne lenker 
 

Filmer fra 1987
Actionfilmer fra USA
Dramafilmer fra USA
Familiefilmer
Road movies
Engelskspråklige filmer
Nordic Tenors

Nordic Tenors er en norsk vokalgruppe bestående av tenorene Jan-Tore Saltnes, Nils Georg Nilsen og Roald Haarr. 

Ensemblet fikk sammen med pianisten Sjur Hjeltnes Komiprisen 2006 i klassen beste nykommer. I løpet av 2007 hadde de forestillingen Bella Notte på Christiania teater i Oslo med Teodor Janson som regissør. De var også syngende toastmastere ved kong Haralds 70-årsdag på Akershus slott, og var med på å åpne Operahuset i Oslo våren 2008. I 2009 hadde de première på showet Nytt Show/Live at Logen i Logen Teater i Bergen. Regissør var Tore Nysæther, mens Hilde Sol Erdal var koreograf og regiassistent. I 2010 ble de igjen nominert til Komiprisen, denne gangen i klassen «Årets nummer» for sangen «Jodlermelodi». Showet ble deretter satt opp i Drammens Teater og i Frimurerlogen i Trondheim. Desember 2010 hadde de premiere på juleforestillingen Christmas Special 2010. Regissør var Tore Nysæther.

I 2011 satte Nordic Tenors opp en ny juleforestilling med Tore Nysæther som regissør, Christmas with Nordic Tenors and the Neumann Strings, denne gangen sammen med det svenske seksmannsensemblet the Neumann Strings ledet av Tobias Neumann fra Malmö. Forestillingen hadde première i Askim, og for første gang turnerte også tenortrioen i Sverige. Deres første studioalbum, med samme navn, ble gitt ut november samme år. I 2012 fortsatte de sitt samarbeid med Neumann Strings, og 22. september hadde de première på showet An Evening with Nordic Tenors and The Neumann Strings i Grieghallen i Bergen. Regissør var Mikael Neumann, koreograf Katarina Sörenson Palm.

2013 inngikk Nordic Tenors et samarbeid med Blå Kors og Barnas Stasjon til deres «Sammen»-kampanje. Sammen med pianisten Øystein Lund Olafsen turnerte de seks norske byer. Til kampanjen gav de også ut en singel med video kalt «Vi kan male himlen blå» sammen med barn fra Vestfold, Kristiansand og Trondheim.

Gruppens ti-årsjubileum ble markert med forestillingen Ten years with Nordic Tenors som ble arrangert for brassband og janitsjar i 2013.

Fra 2014 fortsatte trioen å turnere med pianist Øystein Lund Olafsen i Skandinavia og USA. Julekonsertturnéen endret navn til Christmas with Nordic Tenors, og de fortsatte også sitt samarbeid med Blå Kors. I 2016 hadde de premiere på forestillingen Con Amore på Hotell Klubben i Tønsberg. 

Fra 2018 dro Nordic Tenors sammen med Olafsen på norgesturné med sin nye konsert Viva la Musica (Lenge leve musikken), regissert av Mikael Neumann.  

26. januar 2020 ble det annonsert at Nordic Tenors skulle delta i delfinale 4 i Melodi Grand Prix 2020 med sangen "In This Special Place" skrevet av Einar Kristiansen Five og Jan-Tore Saltnes. Delfinalen ble avholdt lørdag 1. februar 2020 på H3 Arena Fornebu. Seerne stemte frem Nordic Tenors til gullfinale på bekostning av Hege Bjerk, men røk samme kveld ut mot Magnus Bokn i gullfinalen.

Tenorer

Diskografi

Referanser

Eksterne lenker 
 
 

Norske musikkgrupper
Pathos

Pathos (gresk: πάθος, pathos, flertall pathea; «lidelse» eller «erfaring») er et gresk begrep for å appellere til publikums følelser ved hjelp av patos. Begrepet oversettes vanligvis med «lidelse», «lidenskap» eller «følelser» (på lat affectus). På norsk har betegnelsen patos også betydningen høystemthet og svulstighet. I retorikken danner pathos sammen med ethos og logos de retoriske bevismidlene som skaper overbevisning hos tilhørere. Tilsvarende er det et virkemiddel i litteratur, film og i andre fortellende kunstarter. En emosjonell appell kan bli oppnådd på flere vis: ved en metafor eller ved en «krok» (som fanger og fester seg hos publikum) i fortellinger. Det kan også være ved følelser (patos) ved avleveringen av en tale eller i en tekst.

Pathos-argumentasjon handler om å vekke følelsene hos tilhørerne av en tale. 

Ordet inngår i en mengde fremmedord og begreper, som for eksempel patologi.

Referanser

Eksterne lenker 
 «pathos», Wiktionary

Filosofi
Retorikk
Greske ord og uttrykk
Filosofiske konsepter
Jan-Tore Saltnes

Jan-Tore Saltnes, (født 24. januar 1972), er en norsk tenor fra Holmestrand i Vestfold. Han er gift og har tre barn. Saltnes er utdannet ved Norges musikkhøgskole i Oslo og har bakgrunn fra mannskoret Gli Scapoli.

Han er medlem av gruppa Nordic Tenors sammen med Roald Haarr og Nils Georg Nilsen. I 2006 fikk gruppa Komiprisen for beste nykommer for showet Bella Notte. I 2007 gav han ut soloalbumet Mylder. I 2010 ble han sammen med Nordic Tenors nominert til Komiprisen for årets nummer: Joddlermelodi.

I 2019 var Saltnes en av dommerne i TVNorges sangkonkurranse All Together Now.

Saltnes er en av låtskriverne til sangen "In This Special Place" som ble fremført av Nordic Tenors i Melodi Grand Prix 2020. Sangen nådde gullfinale i delfinale 4 lørdag 1. februar 2020, men ble der  slått ut av sangen "Over the sea" fremført av Magnus Bokn.

Diskografi

Referanser

Eksterne lenker 
 
 
 

Norske sangere
Logos

Logos (gresk: , av lego/legein å tale) kan bety ord, begrep, tale, forhold, resonnement, tanke, fornuft og universell verdensorden. Begrepet har sin bakgrunn i gresk filosofi og har senere vært benyttet innenfor ulike tradisjoner og fag, blant annet i filosofi, psykologi, teologi, religion og retorikk.

Filosofi
Se hovedartikkel: Logos (filosofi)
Førsokratikeren Heraklit er den første som benyttet begrepet i filosofisk forstand, og beklaget seg over at folk flest manglet evnen til å forstå logos, som han brukte i betydningen «fornuft». Selv skapte han seg orden i verdens omskiftelighet ved å la motsetninger definere hverandre: Kaldt definerer varmt, godt definerer ondt osv. Hos ham betegnet logos verdens evige struktur, slik den fremtrer i filosofiens forklaring. Logos er i alt og styrer, som lov, hele forandringsprosessen i verden. Den holder de motstridende krefter i tilværelsen i balanse («Ut av alt blir ett og ut av enheten alt»). Å erkjenne logos er, ifølge Heraklit, visdom, og med det mener han at logos er prinsippet for liv og intelligens.

Platon anvendte begrepet i betydningene «redegjørelse», «forklaring» og «utsagn». For ham berodde sann kunnskap på evnen til å gi en redegjørelse - logos - for det man vet. Sokrates beskrev logos som det særlige kjennetegn ved noe,det som skiller det fra alt rundt. Aristoteles forsto logos som den saklige fornuft som på latin kalles ratio og det norske ordet «rasjonalitet».<ref> Platon, Sokrates og Aristoteles om logos</ref> 

I stoisismen forbindes det kognitive logos med pneuma (ånd og ånde). Dette reflekteres også i Johannesevangeliets bruk av logos i åpningskapitlet.Logos som verdensfornuften, dvs. universets ordnende prinsipp, er en kraft (gr. pneuma ånd) som påvirker all bevegelse, gjennomtrenger all materie (gresk hyle) og styrer prosessene i universet. Det individuelle utvikler seg fra de frø (gresk logoi) som alle har del i verdensfornuften (gresk logos).Logos virker også den moralske sammenheng mellom menneskenes handlinger.

RetorikkSe hovedartikkel: Logos (retorikk)I retorikken danner logos sammen med etos og patos'' de retoriske bevismidlene som skaper overbevisning hos tilhørere.

Logos-argumentasjon handler om å argumentere logisk via tale. Mens ethos etablerer argumentasjon gjennom talerens karakter og pathos skaper følelsesargumentasjon, fremsetter logos argumentasjon gjennom ytringer. På denne måten skapes håndfast argumentasjon, kanskje gjennom benyttelse av harde fakta, noe som igjen er med på å underbygge talerens ethos.

Referanser 

Filosofi
Retorikk
Greske ord og uttrykk
Jostein Stordahl

Jostein Stordahl (født 20. mai 1966 i Skjeberg) er en norsk rullestolcurlingspiller og seiler. Han representerer Halden Curlingklubb.

Han fikk sitt handikapp i en togulykke i 1983, der han falt under et tog, og måtte amputere høyre bein over kneet og avkorte venstre fot med 12 cm.

Resultater

Referanser

Eksterne lenker 
 
 Intervju på Curling.no
 Paralympics 2000 - resultater, seiling
 Profil hos Norges Seilerforbund

Norske rullestolcurlingspillere
Norske seilere
Norgesmestere
Verdensmestere i rullestolcurling
Deltakere for Norge under Paralympiske sommerleker 1988
Deltakere for Norge under Paralympiske sommerleker 1996
Deltakere for Norge under Paralympiske sommerleker 2000
Deltakere for Norge under Paralympiske sommerleker 2004
Deltakere for Norge under Paralympiske sommerleker 2008
Deltakere for Norge under Paralympiske vinterleker 2010
Rullestolcurlingspillere under Paralympiske vinterleker 2010
Deltakere for Norge under Paralympiske vinterleker 2014
Rullestolcurlingspillere under Paralympiske vinterleker 2014
Deltakere for Norge under Paralympiske vinterleker 2018
Rullestolcurlingspillere under Paralympiske vinterleker 2018
Personer fra Sarpsborg kommune
Artikler i sjøfart-prosjektet
Harry

Harry er en opprinnelig engelsk variant av mannsnavnet Henry. Navnet betyr «hjemmets hersker». I Norge er harry (avledet av navnet) også kjent som slanguttrykk.

Etymologi
Harry er en engelsk form av franske Henri fra middelalderen, som var en fransk form av middelhøytyske Haimirich, «hjemmets hersker». Senere har Harry også vært brukt som en kjæleform av både Henry og Harold. Sistnevnet har opprinnelse i det gammelengelske navnet Hereweald, som betyr «hærleder».

Harri er en finsk og walisisk form av navnet, men er også et nordisk navn med opprinnelse i norrøne harri, «mester, herre».

Harris og Harrison er dannet av likelydende etternavn, som begge er engelske patronymikon av Harry.

Utbredelse
Harry ble tatt i bruk i England i middelalderen, men ble vanlig først på 1800-tallet.

Harry var et populært navn i USA fra 1850-årene til 1940-årene.

Harry er kjent brukt i Norge første gang i 1811 og var et populært navn på norske guttebarn på 1920-tallet. Harry er kjent brukt i Sverige første gang i 1858, og var også der mest populært på 1920-tallet.

Harry har finsk navnedag 6. januar, norsk navnedag 22. august og svensk navnedag 10. oktober.

|}

Kjente personer med navnet
Personene i listen er ordnet kronologisk etter fødselsår.
 Harry Truman (1884–1972), amerikansk politiker og USAs 33. president 
 Harry Partch (1901–1974), amerikansk komponist og instrumentmaker
 Harry Edmund Martinson (1904–1978), svensk forfatter og nobelprisvinner
 Harry Haraldsen (1911–1966), norsk skøyteløper 
 Harry Belafonte (f. 1927)  jamaicansk-amerikansk sanger og skuespiller
 Harry Chapin (1942–1981), amerikansk sanger
 Morten Harry Olsen (f. 1960), norsk forfatter
 prins Harry, egentlig Henry av Wales, (f. 1984), medlem av den britiske kongefamilien
 Harry Styles, egentlig Harold Edward Milward Styles, (f. 1994), medlem av det britisk-irske boybandet One Direction

Annen bruk av navnet
 Harry Potter, tittel og hovedperson i en serie av fantasy-romaner skrevet av den britiske forfatteren J.K. Rowling
 Harry Hole fra Jo Nesbøs litteratur

Referanser

Eksterne lenker 
 

Mannsnavn
Harry Hestad

Harry Asbjørn Hestad (født 7. november 1944 i Molde) er en norsk tidligere fotballspiller og -trener.

Etter tidlig oppvekst i Søre Fræna flyttet han med familien til Molde, der han som broren Stein Olav Hestad, spilte for Molde FK (1961–78, 503 kamper), kun avbrutt av opphold i nederlandske FC Den Haag sammen med
Harald Berg (1970–72), der han fikk 2.-plass i cup og 3. og 4.-plass i Eredivisie. Han ble kåret til Årets spiller i norsk fotball av VG i 1974 og 1975. 

Han spilte for Norges herrelandslag i fotball (1969–76, 31 kamper, 5 mål).

Hestad var spillende trener for Molde sammen med Torkild Brakstad i flere perioder (1969–75).  
Senere var han hovedtrener med Åge Hareide (1986–89), med 2.-plass i 1. divisjon fotball for herrer 1987,
3.-plass i 1. divisjon fotball for herrer 1988, samt 2.-plass i Norgesmesterskapet i fotball for herrer 1989.

Deretter trente han Træff (1995) og siden Malmefjorden og Fræna.

Han var revisor (frem til 1970), har drevet sportsbutikk (1973–83)  og var kultursjef i Fræna (fra 1984 til 2013, da han gikk av med pensjon).

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Molde FK
Fotballtrenere for Molde FK
Fotballspillere for ADO Den Haag
Norske fotballspillere i Nederland
Fagansvarlige i Store norske leksikon
Personer fra Molde kommune
Personer fra Fræna kommune
Vassdrag i Norge

Norske vassdrag kan inndeles etter nedbørsområde eller mottagerbasseng:
Skagerrak
Nordsjøen
Norskehavet
Barentshavet
Norge har 20 000 elver.

Vassdrag i Norge mot hav 
Oversikten inneholder alle vassdrag i Norge med et nedbørfelt over 500 km² som drenerer til hav eller til Riksgrensen.

Se også 
Liste over elver i Norge

Litteratur
 Stig A. Borgvang (NIVA), Per Stålnacke (NIVA), Stein W. Johansen (NIVA), Eva Skarbøvik (NIVA), Stein Beldring (NVE) John R. Selvik (NIVA), Torulv Tjomsland (NIVA) og Svein Harsten (NVE): Riverine inputs and direct discharges to Norwegian coastal waters. 2005. ISBN 978-82-7655-516-5

Eksterne lenker